ප්‍රදේශවාසීන් පවසන්නේ කුවේණිගේ නැගණිය වූ අල්ලිරාණිගේ කරත්තය මන්නාරම අරිප්පුවේ මුතුපර අතර ගිලී තිබෙන බවයි. බුදුරජාණන් වහන්සේ ලංකාවට වැඩම කළ අවස්ථාවේ නාගදීපයට වැඩම කළේ මේ කරත්තයේ නැගී බවද ඔවුන් අතර විශ්වාසයක් පවතී. මේ කතාන්තර සියල්ල ජනප්‍රවාදයයි. ශ්‍රී ලංකාව අවට මුහුද සිය වාසස්ථානය බවට පත්කරගෙන සිටින තර්ජනයට ලක්වූ සත්ත්ව විශේෂයක් වූ මුහුදු ඌරන් ආරක්ෂා කිරීමේ කාර්යයට අතගසා සිටින අසංක අබේකෝන් මහතා සහ ප්‍රසන්න වීරක්කොඩි මහතා මන්නාරම මුහුද යට කිමිදෙමින් සිටිති. ඔවුන් ද මේ කරත්තයේ කතාව අසා තිබිණි. ඒ මේ අත පිහිනා යන අලංකාර මත්ස්‍යයෝ මේ ආගන්තුකයන් දෙදෙනා පිළිබඳ වැඩි තැකීමක් නැත. හදිසියේම මේ පාළු මුහුදු පත්ලේ ඔවුන් යමක් දකියි. ඒ කරත්ත රෝදයකි. මුහුදු පත්ලේ කරත්ත රෝදයක් තිබිය නොහැක. මේ අල්ලිරාණිගේ කරත්තය විය නොහැකි ද? ඔවුන්ට ඇති වූයේ දැඩි කුකුසකි. එබැවින් ඒ අසලට ගිය ඔවුන් අවට ප්‍රදේශය පිළිබඳ වඩාත් සුපරික්ෂාකාරී වූහ.
බුදුරජාණන් වහන්සේ නාගදීපයට වැඩම කළ බවට ජනප්‍රවාදයේ සදහන් වන්නේ කුමන කරත්තයේ නැගීද?
කුවේණිගේ නැගණිය වූ අල්ලිරාණිගේ කරත්තය